Vier kinders brand doodVier kinders het verkool in Fouriesburg in die Vrystaat toe ŉ brand in ŉ informele huis by De Pan-plaas uitgebreek het, het die SAUK Sondag berig. “Die vier meisies, tussen vyf en 13 jaar oud, is glo alleen gelaat in die huis,” het sers. Mmako Mophiring, woordvoerder van die polisie in die Vrystaat, aan die uitsaaier gesê. “Die oorsaak van die brand is vermoedelik ŉ brandende kers.” Mophiring het gesê die ma het na die huis gehaas om die kinders te red, en is in die proses beseer. Sy is in die Dihlabeng-streekshospitaal opgeneem, het die SAUK verder berig. Die polisie doen ŉ geregtelike doodsondersoek. -SAPA